Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 442/12/2202	Galanta, 22.11.2013
EEČ : 2-17-377-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 10.8.2012, spisová značka 1 Pv 442/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17. 06. 2012 v čase o 01.05 h v katastrálnom území obce XXXXX, na rieke XXXXX, ktorý lovný revír patrí do rybárskeho revíru miestnej rybárskej organizácie v XXXXX, Slovenského rybárskeho zväzu, XXXXX, zapísaný ako rybársky revír s číslom XXXXX ako rybár s platným rybárskym lístkom lovil ryby na dve riadne na lov uspôsobené udice, kde lovil ryby zakázaným spôsobom lovu a to tak, že mal jednu z udíc ukončenú nadväzcom opatrením jedným trojháčikom a jedným jednoháčikom, na ktorých mal napnutú nástrahu, ďalej lovil v bode individuálnej ochrany rýb, mimo ustanoveného denného času lovu rýb, pričom bol pristihnutý hliadkou rybárskej stráže, čím svojím konaním pre miestnu organizáciu XXXXX nespôsobil žiadnu škodu, nakoľko nemal privlastnený žiadny úlovok. 

Uznesením prokurátora Okresnej prokuratúry Galanta zo dňa 10.8.2012, spisová značka 1 Pv 442/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 1Pv 442/12-9 zo dňa 10.08.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin pytliactva podľa  § 310 ods. 1 Trestného zákona.
   
	Uznesenie nadobudlo právoplatnosť dňa 24.08.2012. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu nebola uložená osobitná povinnosť ani obmedzenie. Skúšobná doba obvinenému uplynula dňa 24.08.2013.

	Obvinený v skúšobnej dobe viedol riadny život, súdom trestaný nebol a v súčasnosti sa proti nemu nevedie trestné stíhanie. Za priestupok postihnutý taktiež nebol. Vzhľadom na vyššieuvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka